PMIndiaData/PMIndiaSum huggingface dataset:
ആഗോള  കോവിഡ് -19 ഉച്ചകോടിയിൽ പ്രധാനമന്ത്രിയുടെ  പരാമർശങ്ങൾ : പകർച്ചവ്യാധി അവസാനിപ്പിക്കുകയും അടുത്തത്തിനായി  ആരോഗ്യ സുരക്ഷ ഉറപ്പാക്കുകയും ചെയ്യുക

ശ്രേഷ്ടരേ , കോവിഡ് -19 മഹാമാരി ഇദപര്യന്തമില്ലാത്ത തരത്തിലുള്ള അലങ്കോലപ്പെടുത്തലാണ്. അതാകട്ടെ , കഴിഞ്ഞിട്ടുമില്ല. ലോകത്തിൽ ബഹുഭൂരിപക്ഷവും ഇനിയും കുത്തിവയ്പ്പ് എടുക്കാനുമുണ്ട് . അത് കൊണ്ടാണ് പ്രസിഡന്റ് ബൈഡന്റെ ഈ സംരംഭം സമയബന്ധിതവും സ്വാഗതാർഹവുമാകുന്നത്. ശ്രേഷ്ടരേ , ഇന്ത്യ എപ്പോഴും മനുഷ്യരാശിയെ ഒരു കുടുംബമായി കാണുന്നു. ഇന്ത്യയിലെ ഫാർമസ്യൂട്ടിക്കൽ വ്യവസായം ചെലവുകുറഞ്ഞ ഡയഗ്നോസ്റ്റിക് കിറ്റുകൾ, മരുന്നുകൾ, മെഡിക്കൽ ഉപകരണങ്ങൾ, പിപിഇ കിറ്റുകൾ എന്നിവ നിർമ്മിച്ചിട്ടുണ്ട്. പല വികസ്വര രാജ്യങ്ങൾക്കും താങ്ങാനാവുന്ന നിരക്കിൽ ഇവയിൽ നിന്ന് തിരഞ്ഞെടുക്കാനുള്ള സ്വാതന്ത്ര്യം നൽകുന്നു. കൂടാതെ, നാം 150 ലധികം രാജ്യങ്ങളുമായി മരുന്നുകളും മെഡിക്കൽ സപ്ലൈകളും പങ്കിട്ടു. തദ്ദേശീയമായി വികസിപ്പിച്ച രണ്ട് വാക്സിനുകൾക്ക് ലോകത്തിലെ ആദ്യത്തെ ഡിഎൻഎ അധിഷ്ഠിത വാക്സിൻ ഉൾപ്പെടെ ഇന്ത്യയിൽ “അടിയന്തിര ഉപയോഗത്തിനുള്ള അനുമതി ” ലഭിച്ചു. നിരവധി ഇന്ത്യൻ കമ്പനികളും വിവിധ വാക്സിനുകളുടെ ലൈസൻസുള്ള ഉൽപാദനത്തിൽ ഏർപ്പെട്ടിട്ടുണ്ട്. ഈ വർഷം ആദ്യം, ഞങ്ങളുടെ വാക്സിൻ ഉത്പാദനം മറ്റ് 95 രാജ്യങ്ങളുമായും യുഎൻ സമാധാന പരിപാലകരുമായും പങ്കിട്ടു. ഞങ്ങൾ രണ്ടാം തരംഗത്തിലൂടെ കടന്നുപോകുമ്പോൾ, ഒരു കുടുംബത്തെപ്പോലെ, ലോകവും ഇന്ത്യയ്‌ക്കൊപ്പം നിന്നു. ഇന്ത്യയ്ക്ക് നൽകിയ ഐക്യദാർഢ്യത്തിനും പിന്തുണയ്ക്കും, ഞാൻ എല്ലാവരോടും നന്ദി പറയുന്നു. ശ്രേഷ്ടരേ , ലോകത്തിലെ ഏറ്റവും വലിയ പ്രതിരോധ കുത്തിവയ്പ്പ് കാമ്പയിനാണ് ഇപ്പോൾ ഇന്ത്യ നടത്തുന്നത്. അടുത്തിടെ, ഞങ്ങൾ ഒരു ദിവസം ഏകദേശം 25 ദശലക്ഷം ആളുകൾക്ക് വാക്സിനേഷൻ നൽകി. ഞങ്ങളുടെ താഴെത്തട്ടിലുള്ള ആരോഗ്യസംരക്ഷണ സംവിധാനം ഇതുവരെ 800 ദശലക്ഷത്തിലധികം വാക്സിൻ ഡോസ് നൽകിയിട്ടുണ്ട്. 200 ദശലക്ഷത്തിലധികം ഇന്ത്യക്കാർക്ക് ഇപ്പോൾ പൂർണമായി പ്രതിരോധ കുത്തിവയ്പ് നൽകിയിട്ടുണ്ട്. കോവിൻ എന്ന ഞങ്ങളുടെ നൂതന ഡിജിറ്റൽ പ്ലാറ്റ്ഫോം ഉപയോഗിച്ചാണ് ഇത് പ്രവർത്തനക്ഷമമാക്കിയത്. പങ്കിടലിന്റെ ആവേശത്തിൽ, ഇന്ത്യ കോവിനും മറ്റ് നിരവധി ഡിജിറ്റൽ പരിഹാരങ്ങളും ഓപ്പൺ സോഴ്‌സ് സോഫ്‌റ്റ്‌വെയറുകളായി സൗജന്യമായി ലഭ്യമാക്കുന്നു. ശ്രേഷ്ടരേ , പുതിയ ഇന്ത്യൻ വാക്സിനുകൾ വികസിപ്പിക്കുമ്പോൾ, നിലവിലുള്ള വാക്സിനുകളുടെ ഉൽപാദന ശേഷിയും ഞങ്ങൾ വർദ്ധിപ്പിക്കുകയാണ്. ശ്രേഷ്ടരേ , ഞങ്ങളുടെ ഉത്പാദനം വർദ്ധിക്കുമ്പോൾ, മറ്റുള്ളവർക്കും വാക്സിൻ വിതരണം പുനരാരംഭിക്കാൻ ഞങ്ങൾക്ക് കഴിയും. ഇതിനായി, അസംസ്കൃത വസ്തുക്കളുടെ വിതരണ ശൃംഖലകൾ തുറന്നിരിക്കണം. ഞങ്ങളുടെ ക്വാഡ് പങ്കാളികൾക്കൊപ്പം, ഇൻഡോ-പസഫിക് മേഖലയിൽ പ്രതിരോധ വാക്സിനുകൾ നിർമ്മിക്കാൻ ഞങ്ങൾ ഇന്ത്യയുടെ നിർമ്മാണ ശക്തികളെ പ്രയോജനപ്പെടുത്തുന്നു. ഇന്ത്യയും ദക്ഷിണാഫ്രിക്കയും കോവിഡ് വാക്സിനുകൾ, രോഗനിർണയങ്ങൾ, മരുന്നുകൾ എന്നിവയ്ക്കായി ഡബ്ല്യുടിഒയിൽ ഒരു ട്രിപ്സ് ഇളവ് നിർദ്ദേശിച്ചിട്ടുണ്ട്. ഇത് പകർച്ചവ്യാധിക്കെതിരായ പോരാട്ടം വേഗത്തിലാക്കാൻ പ്രാപ്തമാക്കും. മഹാമാരിയുടെ സാമ്പത്തിക പ്രത്യാഘാതങ്ങൾ പരിഹരിക്കുന്നതിലും നമ്മൾ ശ്രദ്ധിക്കേണ്ടതുണ്ട്. അതിനായി, വാക്സിൻ സർട്ടിഫിക്കറ്റുകൾ പരസ്പരം തിരിച്ചറിയുന്നതിലൂടെ അന്താരാഷ്ട്ര യാത്ര എളുപ്പമാക്കണം. ശ്രേഷ്ടരേ , ഈ ഉച്ചകോടിയുടെയും പ്രസിഡന്റ് ബൈഡന്റെ വീക്ഷണത്തിന്റെയും ലക്ഷ്യങ്ങൾ ഞാൻ ഒരിക്കൽക്കൂടി അംഗീകരിക്കുന്നു. പകർച്ചവ്യാധി അവസാനിപ്പിക്കാൻ ലോകവുമായി സഹകരിക്കാൻ ഇന്ത്യ തയ്യാറായി നിൽക്കുകയാണ് നന്ദി. വളരെയധികം നന്ദി
സംവിധാനങ്ങളുടെയും പ്രവർത്തനങ്ങളുടെയും ഏകീകരണത്തിലൂടെ ‘ഏക് ഭാരത് ശ്രേഷ്ഠ ഭാരത്’ വിശദീകരിച്ച് പ്രധാനമന്ത്രി

ഡല്‍ഹി മെട്രോയുടെ ഡ്രൈവര്‍രഹിത മെട്രോ സേവനങ്ങള്‍ ഉദ്ഘാടനം ചെയ്തതിനൊപ്പം ഡല്‍ഹി മെട്രോയിലെ എയര്‍പോര്‍ട്ട് എക്‌സ്പ്രസ് ലൈനിലേക്കുള്ള ദേശീയ കോമണ്‍ മൊബിലിറ്റി കാര്‍ഡ് വിപുലീകരണത്തിനും പ്രധാനമന്ത്രി ശ്രീ നരേന്ദ്ര മോദി തുടക്കമിട്ടു. കഴിഞ്ഞ വര്‍ഷം അഹമ്മദാബാദിലാണ് കാര്‍ഡിനു തുടക്കം കുറിച്ചത്. ഉദ്ഘാടന വേളയില്‍ 'മിനിമം ഗവണ്‍മെന്റ്-മാക്‌സിമം ഗവേണന്‍സ്' എന്ന തന്റെ ആശയത്തെക്കുറിച്ചു പ്രധാനമന്ത്രി വിശദീകരിച്ചു. 'ഏക് ഭാരത്, ശ്രേഷ്ഠ ഭാരത്' എന്ന വീക്ഷണത്തിനു കരുത്തുപകരുന്നതിനായുള്ള സംവിധാനങ്ങളുടെയും പ്രക്രിയകളുടെയും സംയോജനമാണിത്. ആധുനികവല്‍ക്കരണത്തിന് സമാനമായ നിലവാരവും സൗകര്യങ്ങളും ഒരുക്കുന്നത് വളരെ പ്രധാനമാണെന്ന് പ്രധാനമന്ത്രി പറഞ്ഞു. ദേശീയ തലത്തിലുള്ള കോമണ്‍ മൊബിലിറ്റി കാര്‍ഡ് ഈ ദിശയിലെ സുപ്രധാന ഘട്ടമാണ്. ഈ കാര്‍ഡ് യാത്ര ചെയ്യുന്നിടത്തെല്ലാം, അത് ഏത് പൊതുഗതാഗതമാര്‍ഗ്ഗമാണെങ്കിലും, ഉപയോഗിക്കാനാകും. കോമണ്‍ മൊബിലിറ്റി കാര്‍ഡ് ഉദാഹരണമാക്കി 'ജീവിത സൗകര്യങ്ങള്‍' മെച്ചപ്പെടുത്തുന്നതിനായി എല്ലാ സംവിധാനങ്ങളും പ്രക്രിയകളും ഏകീകരിക്കുന്നതിനെക്കുറിച്ച് പ്രധാനമന്ത്രി വിശദീകരിച്ചു. അത്തരം സംവിധാനങ്ങളുടെ ഏകീകരണത്തിലൂടെ രാജ്യത്തിന്റെ കരുത്ത് കൂടുതല്‍ കാര്യക്ഷമവുമായ രീതിയില്‍ ഉപയോഗപ്പെടുത്താനാകും. ''ഒരു രാഷ്ട്രം, ഒരു മൊബിലിറ്റി കാര്‍ഡ് പോലെ, നമ്മുടെ സര്‍ക്കാര്‍ കഴിഞ്ഞ വര്‍ഷങ്ങളില്‍ രാജ്യത്തിന്റെ സംവിധാനങ്ങളെ ഏകോപിപ്പിക്കുന്നതിന് നിരവധി കാര്യങ്ങള്‍ ചെയ്തിട്ടുണ്ട്,'' പ്രധാനമന്ത്രി പറഞ്ഞു. ഒരു രാജ്യം, ഒരു ഫാസ്റ്റ്ടാഗ് രാജ്യമെമ്പാടുമുള്ള ദേശീയപാതകളില്‍ യാത്രാതടസ്സമൊഴിവാക്കി. ഇത് യാത്രക്കാരെ ഗതാഗതക്കുരുക്കിൽനിന്നും കാലതാമസങ്ങളില്‍ നിന്നും രക്ഷിച്ചു. ഒരു രാഷ്ട്രം ഒരു നികുതി, അതായത് ജിഎസ്ടി, നികുതി സമ്പ്രദായത്തിലെ സങ്കീര്‍ണതകള്‍ അവസാനിപ്പിക്കുകയും പരോക്ഷ നികുതി സമ്പ്രദായത്തില്‍ ഏകീകൃത സ്വഭാവം കൈവരിക്കുകയും ചെയ്തു. ഒരു രാജ്യം, ഒരു പവര്‍ ഗ്രിഡ്, രാജ്യത്തിന്റെ എല്ലാ ഭാഗങ്ങളിലും ആവശ്യമുള്ളത്ര, തുടര്‍ച്ചയായ വൈദ്യുതി ലഭ്യത ഉറപ്പാക്കി വൈദ്യുതി നഷ്ടം കുറച്ചു. പാചകവാതകാധിഷ്ഠിത ജീവിതവും സമ്പദ്വ്യവസ്ഥയും സ്വപ്‌നം മാത്രം കണ്ടിരുന്നയിടങ്ങളില്‍ ഒരു രാജ്യം, ഒരു ഗ്യാസ് ഗ്രിഡ്, ഉപയോഗിച്ച് തടസ്സമില്ലാത്ത ഗ്യാസ് കണക്റ്റിവിറ്റി ഉറപ്പാക്കുന്നു. ഒരു രാഷ്ട്രം, ഒരു ആരോഗ്യ ഇന്‍ഷുറന്‍സ് പദ്ധതി അതായത് ആയുഷ്മാന്‍ ഭാരത്, വഴി ഇന്ത്യയില്‍ നിന്നുള്ള ദശലക്ഷക്കണക്കിനുപേര്‍ രാജ്യത്ത് എവിടെയും ചികിത്സ തേടുന്നു. ഒരിടത്ത് നിന്ന് മറ്റൊരിടത്തേക്ക് മാറുന്ന പൗരന്മാര്‍ക്ക് ഒരു രാഷ്ട്രം, ഒരു റേഷന്‍ കാര്‍ഡ് വഴി പുതിയ റേഷന്‍ കാര്‍ഡുകള്‍ ലഭിക്കുന്നതുമായി ബന്ധപ്പെട്ടുണ്ടാകുന്ന പ്രശ്‌നങ്ങളില്‍ നിന്നു മോചനം ലഭിച്ചു. അതുപോലെ, ഇ-നാം പോലുള്ള പുതിയ കാര്‍ഷിക പരിഷ്‌കാരങ്ങളുടെയും ക്രമീകരണങ്ങളുടെയും സഹായത്തോടെ രാജ്യം ഒരു രാഷ്ട്രം, ഒരു കാര്‍ഷിക വിപണി എന്ന ദിശയിലേക്ക് നീങ്ങുകയാണ് -പ്രധാനമന്ത്രി പറഞ്ഞു.
പ്രധാനമന്ത്രിയും ഇസ്രായേല്‍ പ്രധാനമന്ത്രിയും ടെലിഫോണ്‍ സംഭാഷണം നടത്തി

ഇസ്രായേല്‍ പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന്‍ നെതന്യാഹുവുമായി പ്രധാനമന്ത്രി ടെലിഫോണ്‍ സംഭാഷണം നടത്തി. ഇരുനേതാക്കളും കോവിഡ്- 19 മഹാവ്യാധിയെ കുറിച്ചും ആരോഗ്യരംഗത്തെ പ്രതിസന്ധി നേരിടുന്നതിനായി ഇരു രാജ്യങ്ങളും കൈക്കൊണ്ട തന്ത്രങ്ങളെ കുറിച്ചും ചര്‍ച്ച ചെയ്തു. വൈദ്യ ഉല്‍പന്നങ്ങളുടെ ലഭ്യത വര്‍ധിപ്പിക്കുകയും ഉന്നത സാങ്കേതിക വിദ്യ നൂതന രീതിയില്‍ ഉപയോഗപ്പെടുത്തുകയും ഉള്‍പ്പെടെ ചെയ്തുകൊണ്ട് മഹാവ്യാധിയെ നേരിടുന്നതില്‍ ഇന്ത്യക്കും ഇസ്രായേലിനും സഹകരിക്കാവുന്ന സാധ്യതകള്‍ നേതാക്കള്‍ തേടി. ഇത്തരം സാധ്യതകളെ കുറിച്ചു ചിന്തിക്കുന്നതിനായി പ്രത്യേക ആശയവിനിമയം തുടരാന്‍ ഇരുവരും പരസ്പരം സമ്മതിച്ചു. ആധുനിക ചരിത്രത്തിലെ ദിശാവ്യതിയാനമാണ് കോവിഡ്- 19 മഹാവ്യാധിയെന്നും ഇത് മാനവികതയെ സംബന്ധിച്ച പൊതു താല്‍പര്യങ്ങളില്‍ ഊന്നിയുള്ള ആഗോളവല്‍ക്കരണത്തിന്റെ നവ മാതൃക രൂപീകരിക്കുന്നതിനുള്ള സാധ്യത തുറന്നിടുന്നു എന്നുമുള്ള പ്രധാനമന്ത്രിയുടെ വീക്ഷണത്തോടു ബഹുമാനപ്പെട്ട ശ്രീ. നെതന്യാഹു യോജിച്ചു.
ലോക്‌സഭാ എം.പി. മഹന്ത് ചാന്ദ് നാഥിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ലോക്‌സഭാ എം.പി. മഹന്ത് ചാന്ദ് നാഥിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ആള്‍വാര്‍ ലോകസ്ഭാ മണ്ഡലം എം.പി. മഹന്ത് ചാന്ദ് നാഥ് ജിയുടെ നിര്യാണം ദുഃഖിപ്പിക്കുന്നു. ചെയ്തിട്ടുള്ള വളരെയധികം സാമൂഹികപ്രവര്‍ത്തനങ്ങളുടെ പേരില്‍ അദ്ദേഹം ഓര്‍മിക്കപ്പെടും. എന്റെ അനുശോചനങ്ങള്‍’, പ്രധാനമന്ത്രി പറഞ്ഞു.
ഗുജറാത്തില്‍ കാലിത്തീറ്റ പ്ലാന്റ്, ജലസേചന കുടിവെള്ള പദ്ധതികള്‍ പ്രധാനമന്ത്രി ഉദ്ഘാടനം ചെയ്തു

ദക്ഷിണ ഗുജറാത്തിലെ ബാജിപ്പുരില്‍ സ്ഥാപിച്ച സുമുല്‍ കാലിത്തീറ്റ പ്ലാന്റ് പ്രധാനമന്ത്രി, ശ്രീ. നരേന്ദ്ര മോദി ഇന്ന് ഉദ്ഘാടനം ചെയ്തു. താപി ജില്ലയില്‍ മൂന്ന് ലിഫ്റ്റ് ഇറിഗേഷന്‍ പദ്ധതികള്‍ക്ക് തറക്കല്ലിട്ട പ്രധാനമന്ത്രി വ്യാരാ പട്ടണത്തിലെ കുടിവെള്ള പദ്ധതിയുടെ ഉദ്ഘാടനവും നിര്‍വ്വഹിച്ചു. ഒരു വന്‍ പൊതു സമ്മേളനത്തെ അഭിസംബോധന ചെയ്യവെ, ദീര്‍ഘനാള്‍ ഈ മേഖലയില്‍ താന്‍ പ്രവര്‍ത്തിച്ച കാര്യം പ്രധാനമന്ത്രി അനുസ്മരിച്ചു. സൂരത്ത് ജില്ലാ സഹകരണ ക്ഷീരോല്‍പാദക യൂണിയന്‍ ലിമിറ്റഡ് (സുമുല്‍) സമീപ പ്രദേശങ്ങളിലെ നിരവധി പേരെ ശാക്തീകരിച്ചതായി അദ്ദേഹം പറഞ്ഞു. ഇതിന്റെ ഫലമായി ഉമ്പര്‍ഗാവ് മുതല്‍ അംബാജി വരെയുള്ള പ്രദേശം പരിവര്‍ത്തനം ചെയ്യപ്പെടുകയും ഗുജറാത്തിലെ ആദിവാസി സമൂഹങ്ങള്‍ക്ക് ഇതിന്റെ പ്രയോജനം ലഭിക്കുകയും ചെയ്തു. ഗവണ്‍മെന്റും സഹകരണ സംഘങ്ങളും യോജിച്ച് പ്രവര്‍ത്തിച്ചാല്‍ സൃഷ്ടിക്കാന്‍ കഴിയുന്ന ഗുണഫലങ്ങളാണ് സുമുലില്‍ കാണാന്‍ കഴിയുന്നതെന്ന് പ്രധാനമന്ത്രി പറഞ്ഞു. കര്‍ഷകരും ക്ഷീരോല്‍പാദക കേന്ദ്രങ്ങളും സഹകരിച്ച് പ്രവര്‍ത്തിച്ചാല്‍ ഉണ്ടാകുന്ന നന്മയും സുമുല്‍ വരച്ച് കാട്ടുന്നതായി അദ്ദേഹം പറഞ്ഞു. ഗുജറാത്തിലെ പുതിയ ജില്ലകളില്‍ ഒന്നായ താപി സവിശേഷമായ പുരോഗതി കൈവരിക്കുന്നത് കാണുന്നതില്‍ തനിക്ക് സന്തുഷ്ടിയുണ്ടെന്ന് പ്രധാനമന്ത്രി പറഞ്ഞു. ആളോഹരി പാല്‍ ഉല്‍പ്പാദനം വര്‍ദ്ധിപ്പിക്കുന്നതില്‍ ശ്രദ്ധ കേന്ദ്രീകരിച്ച് കൊണ്ട് കാര്‍ഷിക മേഖലയില്‍ മൂല്യ വര്‍ദ്ധനവിനായി പ്രധാനമന്ത്രി ആഹ്വാനം ചെയ്തു.
രാജ്യത്തെ കോവിഡ് പ്രതിരോധ നടപടികള്‍ പ്രധാനമന്ത്രി ഉന്നതതലയോഗത്തില്‍ വിലയിരുത്തി

കോവിഡ് വെല്ലുവിളി നേരിടുന്നതിന് രാജ്യം സ്വീകരിച്ച നടപടികള്‍ പ്രധാനമന്ത്രി നരേന്ദ്രമോദി കേന്ദ്രമന്ത്രിമാരുമായും ഉദ്യോഗസ്ഥരുമായും നടത്തിയ ചര്‍ച്ചയില്‍ വിലയിരുത്തി. കോവിഡ് മഹാമാരിയെ പ്രതിരോധിക്കുന്നതിന് ദേശീയതലത്തില്‍ സ്വീകരിച്ച മുന്നൊരുക്കങ്ങളും ചര്‍ച്ചയായി. ഡല്‍ഹി ഉള്‍പ്പെടെയുള്ള വിവിധ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും സ്ഥിതിഗതികളും യോഗത്തില്‍ ചര്‍ച്ച ചെയ്തു. ആഭ്യന്തരമന്ത്രി, ആരോഗ്യമന്ത്രി, പ്രധാനമന്ത്രിയുടെ പ്രിന്‍സിപ്പല്‍ സെക്രട്ടറി, കാബിനറ്റ് സെക്രട്ടറി, ആരോഗ്യ സെക്രട്ടറി, ഐസിഎംആര്‍ ഡയറക്ടര്‍ ജനറല്‍, ബന്ധപ്പെട്ട ഉന്നതാധികാരസമിതി പ്രതിനിധികള്‍ എന്നിവര്‍ യോഗത്തില്‍ പങ്കെടുത്തു. മെഡിക്കല്‍ എമര്‍ജന്‍സി മാനേജ്മെന്റ് പദ്ധതി സംബന്ധിച്ച സമിതിയുടെ അധ്യക്ഷനും ഐന്‍ഐടിഐ അംഗവുമായ ഡോ. വിനോദ് പോള്‍ കോവിഡ് രോഗവുമായി ബന്ധപ്പെട്ട് നിലവിലെ അവസ്ഥ, ഭാവിയിൽ ഉരുത്തിരിഞ്ഞേക്കാവുന്ന സാഹചര്യം എന്നിവ വിശദമായ രീതിയില്‍ യോഗത്തില്‍ അവതരിപ്പിച്ചു. രാജ്യത്തെ മൊത്തം കോവിഡ് കേസുകളില്‍ മൂന്നില്‍ രണ്ട് ഭാഗവും അഞ്ച് സംസ്ഥാനങ്ങളിലാണെന്നും അതില്‍ തന്നെ വലിയ നഗരങ്ങളില്‍ കേസുകള്‍ കൂടുതലാണെന്നും കണ്ടെത്തിയിട്ടുണ്ട്. വലിയ നഗരങ്ങള്‍ നേരിടുന്ന പ്രതിസന്ധി കണക്കിലെടുത്ത്, കോവിഡ് പരിശോധനയും കിടക്കകളുടെയും അനുബന്ധ സേവനങ്ങളുടെയും എണ്ണം എന്നിവ വര്‍ദ്ധിപ്പിക്കുന്നതിലൂടെ ദൈനംദിന രോഗപ്പകര്‍ച്ച ഫലപ്രദമായി കൈകാര്യം ചെയ്യാനാകുമെന്ന് യോഗം വിലയിരുത്തി. ഉന്നതാധികാരസമിതിയുടെ ശുപാര്‍ശയുടെ അടിസ്ഥാനത്തില്‍ വേണ്ട നടപടികള്‍ സ്വീകരിക്കാന്‍ പ്രധാനമന്ത്രി ആരോഗ്യമന്ത്രാലയത്തിന് നിര്‍ദേശം നല്‍കി. നഗരങ്ങളിലും ജില്ലകളിലും ആവശ്യമുള്ള ആശുപത്രി കിടക്കകള്‍, ഐസോലേഷന്‍ ബെഡ്ഡുകള്‍ എന്നിവ ലഭ്യമാക്കുന്നതിന് സംസ്ഥാനങ്ങളുമായും കേന്ദ്രഭരണപ്രദേശങ്ങളുമായും കൂടിയാലോചിച്ച് ആരോഗ്യവകുപ്പ് ഉദ്യോഗസ്ഥര്‍ വേണ്ട ആസൂത്രണപദ്ധതി തയാറാക്കണം. രാജ്യത്ത് മണ്‍സൂണ്‍ കാലം കണക്കിലെടുത്ത് വേണ്ട തയ്യാറെടുപ്പുകള്‍ നടത്തണമെന്നും പ്രധാനമന്ത്രി ആരോഗ്യമന്ത്രാലയത്തിന് നിര്‍ദേശം നല്‍കി. ദേശീയതലസ്ഥാന പ്രദേശത്തെ കോവിഡ് വ്യാപനവും യോഗം വിലയിരുത്തി. അടുത്ത രണ്ട് മാസത്തേക്കുള്ള പ്രതിരോധ നടപടികളും ചര്‍ച്ചയായി. ഡല്‍ഹി ലഫ്റ്റനന്റ് ഗവര്‍ണര്‍, മുഖ്യമന്ത്രി , കേന്ദ്ര സർക്കാർ, ഡല്‍ഹി സര്‍ക്കാര്‍, മുനിസിപ്പല്‍ കോര്‍പറേഷന്‍ എന്നിവിടങ്ങളിലെ ഉദ്യോഗസ്ഥർ എന്നിവരെയെല്ലാം ഉള്‍പ്പെടുത്തി കോവിഡ് പ്രതിരോധ പ്രവര്‍ത്തനങ്ങള്‍ ഏകോപിപ്പിക്കുന്നതിന് അടിയന്തരയോഗം വിളിക്കാന്‍ പ്രധാനമന്ത്രി ആഭ്യന്തരമന്ത്രിയോടും ആരോഗ്യമന്ത്രിയോടും ആവശ്യപ്പെട്ടു. കോവിഡ് നിയന്ത്രണത്തില്‍ നിരവധി സംസ്ഥാനങ്ങളും ജില്ലകളും നഗരങ്ങളും നടത്തിയ വിജയകരമായ നടപടികളെ യോഗം അഭിനന്ദിച്ചു. ഈ നടപടികളെ കുറിച്ച് മറ്റുള്ളവര്‍ക്ക് പ്രചോദനം നൽകാനും പുതിയ ആശയങ്ങള്‍ക്ക് രൂപം നല്‍കാനും ഇവ വ്യാപകമായി പ്രചരിപ്പിക്കണമെന്നും യോഗം ആവശ്യപ്പെട്ടു.
പരീക്ഷാ പേ ചർച്ച, പരീക്ഷകളും ജീവിതവുമായി ബന്ധപ്പെട്ട നിരവധി പ്രശ്‌നങ്ങൾക്കുള്ള ഊർജ്ജസ്വലമായ ഫോറമാണ്: പ്രധാനമന്ത്രി

പരീക്ഷാ പേ ചർച്ചയുടെ എല്ലാ ഇടപെടലുകളുടെയും സ്ഥിതിവിവരക്കണക്കുകൾ നമോ ആപ്പിന്റെ നൂതനമായി ക്യൂറേറ്റ് ചെയ്ത ഒരു വിഭാഗത്തിൽ കാണാമെന്ന് പ്രധാനമന്ത്രി ശ്രീ നരേന്ദ്ര മോദി അറിയിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ഞങ്ങളുടെ ഡൈനാമിക് എക്‌സാം വാരിയേഴ്‌സുമായി സംവദിക്കുന്നത് ഞാൻ ആസ്വദിക്കുന്നു. പരീക്ഷകളും ജീവിതവുമായി ബന്ധപ്പെട്ട നിരവധി വിഷയങ്ങൾക്കുള്ള ഊർജ്ജസ്വലമായ ഫോറമാണ് പരീക്ഷ പേ ചർച്ച. ഈ എല്ലാ ഇടപെടലുകളിൽ നിന്നുമുള്ള സ്ഥിതിവിവരക്കണക്കുകൾ NaMo ആപ്പിലെ നൂതനമായി ക്യൂറേറ്റ് ചെയ്‌ത ഈ വിഭാഗത്തിൽ കണ്ടെത്താനാകും."
വൈബ്രന്റ് ഗുജറാത്ത് ഉച്ചകോടി 2019 (ജനുവരി 17-19, 2019)ല്‍ പങ്കെടുക്കാന്‍ മാള്‍ട്ട പ്രധാനമന്ത്രി ഇന്ത്യ സന്ദര്‍ശിച്ചു

മാള്‍ട്ട പ്രധാനമന്ത്രി ബഹുമാനപ്പെട്ട ഡോ. ജോസഫ് മസ്‌ക്കറ്റ് 2019 ജനുവരി 17 മുതല്‍ 19 വരെ ഇന്ത്യ സന്ദര്‍ശിക്കാന്‍ ആദ്യമായി എത്തിയത് വൈബ്രന്റ് ഗുജറാത്ത് 2019 സമ്മേളനത്തില്‍ പങ്കെടുക്കാന്‍. സാമ്പത്തിക, നിക്ഷേപ, ചെറുകിട വ്യവസായ മന്ത്രി ഡോ. ക്രിസ്ത്യന്‍ കാര്‍ഡോണ, അദ്ദേഹത്തിന്റെ മന്ത്രാലയത്തിലെ മുതിര്‍ന്ന ഉദ്യോഗസ്ഥര്‍, വന്‍കിട ബിസിനസുകാരുടെ പ്രതിനിധിസംഘം എന്നിവര്‍ പ്രധാനമന്ത്രിക്കൊപ്പം ഉണ്ട്. മാള്‍ട്ട പ്രധാനമന്ത്രിയെയും അദ്ദേഹത്തിനൊപ്പമുള്ള പ്രതിനിധിസംഘത്തെയും ഗുജറാത്ത് ഗവര്‍ണര്‍ ശ്രീ. ഒ.പി.കോഹ്ലിയാണ് സ്വീകരിച്ചത്. പ്രധാനമന്ത്രി ശ്രീ. മസ്‌കറ്റ് ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്ര മോദിയുമായി ഉഭയകക്ഷി ചര്‍ച്ച നടത്തി. കഴിഞ്ഞ സെപ്റ്റംബറില്‍ ഇന്ത്യന്‍ ഉപരാഷ്ട്രപതി നടത്തിയ മാള്‍ട്ട സന്ദര്‍ശനം അനുസ്മരിച്ച ശ്രീ. മസ്‌കറ്റ് പരസ്പരമുള്ള സന്ദര്‍ശനങ്ങള്‍ വര്‍ധിക്കുന്നതിനെയും ഉഭയകക്ഷിബന്ധം മെച്ചപ്പെടുന്നതിനെയും സ്വാഗതം ചെയ്തു. വ്യാപാര-വാണിജ്യ ബന്ധം വര്‍ധിപ്പിക്കുന്നതിനുള്ള സാധ്യതകളെക്കുറിച്ച് ഇരുവരും ചര്‍ച്ച ചെയ്തു. ആഫ്രിക്കന്‍, യൂറോപ്യന്‍ വിപണികളിലേക്കുള്ള ഉല്‍പാദന കേന്ദ്രമായി മാള്‍ട്ടയെ കാണണമെന്ന് ഇന്ത്യന്‍ മരുന്ന്, ഐ.ടി. വ്യവസായങ്ങളോട് ശ്രീ. മസ്‌കറ്റ് അഭ്യര്‍ഥിച്ചു. കൃത്രിമ ഇന്റലിജന്‍സ്, ബ്‌ളോക്ക്-ചെയിന്‍, ഫിനാന്‍ഷ്യല്‍ ടെക്‌നോളജി തുടങ്ങിയ നൂതന സാങ്കേതികവിദ്യകളില്‍ മാള്‍ട്ടയുമായി സഹകരിക്കാന്‍ ഇന്ത്യയെ അദ്ദേഹം ക്ഷണിച്ചു. ബ്ലോക്ക്-ചെയിന്‍ ടെക്‌നോളജിയില്‍ മാള്‍ട്ട ഒരു നിയമാനുസൃത നിയമനിര്‍മ്മാണം നടത്തുകയും ഇന്ത്യന്‍ ഐ.ടി. കമ്പനികളെ സിസ്റ്റം മോണിറ്ററായി പ്രതീക്ഷിക്കുകയും ചെയ്യുന്നു. ഗുജറാത്തിലെ ഫോറന്‍സിക്‌സ് സര്‍വകലാശാലയില്‍ മാള്‍ട്ടയിലെ പ്രൊഫഷണലുകള്‍ക്ക് പരിശീലനം നല്‍കുന്നതിനുള്ള സാധ്യത ഉള്‍പ്പെടെ വലിയ അക്കാദമിക സഹകരണത്തിനു മാള്‍ട്ടയെ പ്രധാനമന്ത്രി ശ്രീ. നരേന്ദ്ര മോദി ക്ഷണിച്ചു. സുസ്ഥിരതയ്ക്കും കുറഞ്ഞ കാര്‍ബണ്‍-ഇംപ്രിന്റ് വളര്‍ച്ചയ്ക്കും പുനരുല്‍പ്പാദിപ്പിക്കാവുന്ന ഊര്‍ജത്തിന്റെ പ്രാധാന്യം തിരിച്ചറിഞ്ഞ രണ്ടു നേതാക്കളും രാജ്യാന്തര സൗരോര്‍ജ സഖ്യത്തെ അഭിനന്ദിക്കുകയും സൗരോര്‍ജ സാങ്കേതിക വിദ്യ മെച്ചപ്പെടുത്തി സൗരോര്‍ജം പൂര്‍ണമായി ഉപയോഗപ്പെടുത്താന്‍ സഹകരിക്കുന്നതിനുള്ള പ്രതിജ്ഞാബദ്ധത അറിയിക്കുകയും ചെയ്തു. സന്ദര്‍ശന വേളയില്‍ പ്രധാനമന്ത്രി ശ്രീ. മസ്‌ക്കറ്റ് ഗുജറാത്തിലെ വൈബ്രന്റ് ഗുജറാത്ത് 2019 ഉച്ചകോടിയില്‍ പങ്കെടുക്കുകയും ഗുജറാത്ത് മുഖ്യമന്ത്രിയുമായി കൂടിക്കാഴ്ച നടത്തുകയും ചെയ്തു.
ലാന്‍സ് നായിക് ഹനുമന്തപ്പയുടെ വിയോഗത്തില്‍ പ്രധാനമന്ത്രി

അനുശോചിച്ചു. ലാന്‍സ് നായിക് ഹനുമന്തപ്പയുടെ വിയോഗത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.” അദ്ദേഹത്തിന്റെ ദേഹവിയോഗം നമ്മില്‍ തീവ്ര ദു:ഖവും ഞെട്ടലുമുണ്ടാക്കിയിരിക്കയാണ്. ലാന്‍സ് നായിക് ഹനുമന്തപ്പയുടെ ആത്മാവിന് നിത്യശാന്തി നേരുന്നു. അങ്ങയുടെ ഉള്ളിലെ സൈനികന്‍ അമരനാണ്. അങ്ങയെപ്പോലുള്ള രക്തസാക്ഷികള്‍ ഇന്ത്യയ്ക്ക് വേണ്ടി ജീവിച്ചിരുന്നുവെന്നത് അഭിമാനകരമാണ്”, പ്രധാനമന്ത്രി പറഞ്ഞു.
മെര്‍ക്കുറിയെക്കുറിച്ചുള്ള മിനാമാറ്റാ കണ്‍വെന്‍ഷന്‍ അംഗീകരിക്കുന്നതിന് കേന്ദ്ര മന്ത്രിസഭയുടെ അനുമതി

മെര്‍ക്കുറിയെക്കുറിച്ചുള്ള മിനാമാറ്റാ കണ്‍വെന്‍ഷന്‍ അംഗീകരിക്കുന്നതിനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. മെര്‍ക്കുറിയെക്കുറിച്ചുള്ള മിനാമാറ്റാ കണ്‍വെന്‍ഷന്‍ അംഗീകരിക്കുന്നതിനുള്ള അനുമതിയോടൊപ്പം മെര്‍ക്കുറി അടിസ്ഥാനമായുള്ള വസ്തുക്കളുടെ ഉപയോഗവും സംസ്‌ക്കരണവും 2025 വരെ തുടരുന്നതിനുള്ള അയവുള്ള വ്യവസ്ഥകളും ഇതിലുണ്ട്. സുസ്ഥിരവികസനത്തിനും, മെര്‍ക്കുറിയും മെര്‍ക്കുറി അടിസ്ഥാന സംയുക്തങ്ങളും പുറത്തു വിടുന്ന വികിരണങ്ങളില്‍ നിന്ന് മനുഷാരോഗ്യവും പരിസ്ഥിതിയും സംരക്ഷിക്കുന്നതിനുമാണ് മിനാമാറ്റ കണ്‍വെന്‍ഷന്‍ നടപ്പിലാക്കുന്നത്. മെര്‍ക്കുറി വികിരണത്തിന്റെ ഹാനികാരകമായ ഫലങ്ങളില്‍ നിന്നും വികസ്വര രാജ്യങ്ങളുടെ വികസന മേഖലകളെ രക്ഷിക്കുകയെന്നതാണ് കണ്‍വെന്‍ഷന്‍ ലക്ഷ്യമാക്കുന്നത്. അതുകൊണ്ടുതന്നെ പാവപ്പെട്ടവരുടെയും പിന്നോക്കവിഭാഗങ്ങളുടെയും താല്‍പര്യം സംരക്ഷിക്കപ്പെടും. മെര്‍ക്കുറി ഇല്ലാത്ത ഉല്‍പ്പന്നങ്ങള്‍ക്കായും മെര്‍ക്കുറി ഒഴിവാക്കികൊണ്ടുള്ള സാങ്കേതികവിദ്യയിലേക്ക് മാറുന്നതിനും മിനാമാറ്റാ കണ്‍വെന്‍ഷന്‍ ഉല്‍പ്പാദനയൂണിറ്റുകളോട് അഭ്യര്‍ത്ഥിക്കുകയും ചെയ്യും. ഇത് ഗവേഷണവികസനം പ്രോത്സാഹിപ്പിക്കുകയും നവീനാശയങ്ങളെ പ്രോത്സാഹിപ്പിക്കുകയും ചെയ്യും.
കേന്ദ്രമന്ത്രി ശ്രീ രാം വിലാസ് പാസ്വാന്റെ വിയോഗത്തില്‍ പ്രധാനമന്ത്രി അനുശോചിച്ചു

കേന്ദ്രമന്ത്രി ശ്രീ രാം വിലാസ് പാസ്വാന്റെ വിയോഗത്തില്‍ പ്രധാനമന്ത്രി ശ്രീ നരേന്ദ്ര മോദി ദു:ഖം രേഖപ്പെടുത്തി. 'വാക്കുകള്‍ക്കപ്പുറത്ത് ഞാന്‍ ദുഖിതനാണ്. നമ്മുടെ രാജ്യത്ത് ഒരിക്കലും നികത്താനാകാത്ത ഒരു ശൂന്യതയുണ്ടായിരിക്കുന്നു. ശ്രീ രാം വിലാസ് പാസ്വാന്‍ ജിയുടെ നിര്യാണം വ്യക്തിപരമായ നഷ്ടമാണ്. എനിക്ക് ഒരു സുഹൃത്തിനെ നഷ്ടപ്പെട്ടു; ഏറെ വിലമതിക്കുന്ന സഹപ്രവര്‍ത്തകനും ഓരോ ദരിദ്രനും മാന്യമായ ജീവിതം നയിക്കുന്നുവെന്ന് ഉറപ്പാക്കാന്‍ അതിയായ അഭിനിവേശമുള്ള ഒരാളുമായിരുന്നു അദ്ദേഹം'. തുടര്‍ച്ചയായ ട്വീറ്റുകളില്‍ പ്രധാനമന്ത്രി പറഞ്ഞു. 'കഠിനാധ്വാനത്തിലൂടെയും നിശ്ചയദാര്‍ഡ്യത്തിലൂടെയും ശ്രീ രാം വിലാസ് പാസ്വാന്‍ ജി രാഷ്ട്രീയത്തില്‍ ഉയര്‍ന്നു. ഒരു യുവ നേതാവെന്ന നിലയില്‍, അടിയന്തരാവസ്ഥയില്‍ സ്വേച്ഛാധിപത്യത്തെയും നമ്മുടെ ജനാധിപത്യത്തിനെതിരായ ആക്രമണത്തെയും അദ്ദേഹം എതിര്‍ത്തു. ശ്രദ്ധേയമായ പാര്‍ലമെന്റേറിയനും മന്ത്രിയുമായിരുന്ന അദ്ദേഹം നിരവധി നയ മേഖലകളില്‍ ശാശ്വത സംഭാവനകള്‍ നല്‍കി. പാസ്വാന്‍ ജിയുമായി ചേര്‍ന്ന് പ്രവര്‍ത്തിക്കുന്നത് അവിശ്വസനീയമായ അനുഭവമാണ്. മന്ത്രിസഭാ യോഗങ്ങളിലെ അദ്ദേഹത്തിന്റെ ഇടപെടലുകള്‍ ഉള്‍ക്കാഴ്ചയും രാഷ്ട്രീയ വിവേകവുമുള്ളതായിരുന്നു. രാഷ്ട്രതന്ത്രം മുതല്‍ ഭരണ പ്രശ്നങ്ങള്‍ പരിഹരിക്കുന്നതില്‍ വരെ അദ്ദേഹം മിടുക്കനായിരുന്നു. അദ്ദേഹത്തിന്റെ കുടുംബത്തിനും അനുയായികള്‍ക്കും അനുശോചനം. ഓം ശാന്തി'. പ്രധാനമന്ത്രി പറഞ്ഞു.
അന്താരാഷ്ട്ര ഭാരതി ഫെസ്റ്റിവല്‍ 2020 നെ പ്രധാനമന്ത്രി നാളെ അഭിസംബോധന ചെയ്യും

അന്താരാഷ്ട്ര ഭാരതി ഫെസ്റ്റിവല്‍ 2020 നെ പ്രധാനമന്ത്രി ശ്രീ.നരേന്ദ്ര മോദി നാളെ (ഡിസംബര്‍ 11, 2020) വൈകുന്നേരം 4.30 ന് വീഡിയോ കോണ്‍ഫറന്‍സിംഗ് വഴി അഭിസംബോധന ചെയ്യും. ഈ വര്‍ഷം വിര്‍ച്വലായാണ് ഫെസ്റ്റിവല്‍ സംഘടിപ്പിക്കുന്നത്. നിരവധി ദേശീയ, വിദേശ കവികളും കലാകാരന്‍മാരും ഫെസ്റ്റിവലില്‍ പങ്കെടുക്കും. മഹാകവി സുബ്രഹ്‌മണ്യ ഭാരതിയുടെ 138-ാമത് ജന്‍മവാര്‍ഷികാഘോഷത്തിന്റെ ഭാഗമായി വാനവില്‍ കള്‍ച്ചറല്‍ സെന്ററാണ് ഫെസ്റ്റിവല്‍ സംഘടിപ്പിച്ചിരിക്കുന്നത്.
ഉജ്ജയിന്‍ സിംഹസ്ഥിനുള്ള ഒരുക്കങ്ങളില്‍ പ്രധാനമന്ത്രി അഭിനന്ദനം രേഖപ്പെടുത്തി.

മധ്യപ്രദേശിലെ ഉജ്ജയിന്‍ സിംഹസ്ഥില്‍ ഭക്തജനങ്ങള്‍ക്കും, വിനോദസഞ്ചാരികള്‍ക്കുമായി ഏര്‍പ്പെടുത്തിയിട്ടുള്ള വിപുലമായ ഒരുക്കങ്ങളെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. സിംഹസ്ഥില്‍ ശുചിത്വത്തിന് നല്‍കിയിട്ടുള്ള ഊന്നലും, സാങ്കേതിക വിദ്യയുടെ ഉപയോഗത്തിലും തനിക്ക് അതീവ സന്തുഷ്ടിയുണ്ടെന്ന്, മധ്യപ്രദേശ് മുഖ്യമന്ത്രി ശ്രീ. ശിവരാജ് സിംഗ് ചൗഹാനുമായി ഇന്നലെ ന്യൂഡല്‍ഹിയില്‍ നടത്തിയ കൂടിക്കാഴ്ചയ്ക്ക് ശേഷം പുറപ്പെടുവിച്ച ട്വിറ്റര്‍ സന്ദേശത്തില്‍ പ്രധാനമന്ത്രി പറഞ്ഞു. ”മധ്യപ്രദേശ് മുഖ്യമന്ത്രിശ്രീ. ശിവരാജ് സിംഗ് ചൗഹാനുമായി മികച്ച കൂടിക്കാഴ്ചയാണ് നടന്നത്. സിംഹസ്ഥില്‍ ഏര്‍പ്പെടുത്തിയിട്ടുള്ള വിപുലമായ ഒരുക്കങ്ങളെ കുറിച്ച് അദ്ദേഹം വിശദമായി സംസാരിച്ചു. സിംഹസ്ഥയില്‍ സാങ്കേതിക വിദ്യയുടെ ഉപയോഗവും, വെള്ളത്തിലും കരയിലും ശുചിത്വത്തിന് നല്‍കി വരുന്ന പ്രാധാന്യത്തിലും ഏറെ സന്തോഷം തോന്നി. സിംഹസ്ഥ സന്ദര്‍ശിക്കുന്ന ഭക്തജനങ്ങളും വിനോദസഞ്ചാരികളും നമ്മുടെ സമ്പന്നമായ ചരിത്രവും മഹത്തായ സംസ്‌ക്കാരവും ഉദ്‌ഘോഷിക്കുന്ന സാംസ്‌ക്കാരിക പരിപാടികള്‍ വീക്ഷിക്കുമെന്നത് ഏറെ സന്തോഷകരമാണ്” – പ്രധാനമന്ത്രി ട്വിറ്ററില്‍ കുറിച്ചു.
ആദ്യഘട്ടമായി 100 നേതാജി ഫയലുകള്‍ പരസ്യപ്പെടുത്തി; പ്രധാനമന്ത്രി നാഷണല്‍ ആര്‍ക്കൈവ്‌സ് സന്ദര്‍ശിച്ചു, നേതാജിയുടെ കുടുംബാംഗങ്ങളെ കണ്ടു

നേതാജി സുഭാഷ് ചന്ദ്രബോസുമായി ബന്ധപ്പെട്ട 100 ഫയലുകള്‍ ആദ്യസെറ്റായി കേന്ദ്രഗവണ്‍മെന്റ് പരസ്യപ്പെടുത്തി. ഡിജിറ്റല്‍ ഫയലുകള്‍ പുറത്തുവിടുന്നതിന്റെ ഭാഗമായി പ്രധാനമന്ത്രി ശ്രീ. നരേന്ദ്ര മോദി നാഷണല്‍ ആര്‍ക്കൈവ്‌സ് സന്ദര്‍ശിച്ചു. പ്രൊഫ. ചിത്ര ഘോഷ്, ശ്രീ. ചന്ദ്ര ബോസ്, ശ്രീ. സുര്യ കുമാര്‍ ബോസ് എന്നിവര്‍ ഉള്‍പ്പെടെയുള്ള നേതാജിയുടെ കുടുംബാംഗങ്ങളെ അദ്ദേഹം കണ്ടു. നേതാജിയുമായി ബന്ധപ്പെട്ട രേഖകള്‍ ഘട്ടംഘട്ടമായി പരസ്യപ്പെടുത്തുമെന്നും പൊതുജനങ്ങള്‍ക്കു ലഭ്യമാക്കുമെന്നും 2015 ഒക്ടോബര്‍ 14നു ന്യൂഡെല്‍ഹിയിലെ വസതിയില്‍ തന്നെ സന്ദര്‍ശിച്ച നേതാജിയുടെ ബന്ധുക്കള്‍ക്കു പ്രധാനമന്ത്രി ഉറപ്പു നല്‍കിയിരുന്നു. ഇതുപ്രകാരം, ആദ്യഘട്ടമായി 2015 ഡിസംബര്‍ നാലിനു പ്രധാനമന്ത്രിയുടെ ഓഫീസ് 33 ഫയലുകള്‍ പരസ്യപ്പെടുത്തുകയും നാഷണല്‍ ആര്‍ക്കൈവ്‌സിനു കൈമാറുകയും ചെയ്തു. തുടര്‍ന്ന്, ആഭ്യന്തര മന്ത്രാലയവും വിദേശമന്ത്രാലയവും അവരുടെ ശേഖരങ്ങളിലുണ്ടായിരുന്ന നേതാജി ഫയലുകള്‍ പരസ്യപ്പെടുത്താനുള്ള നടപടിക്രമങ്ങള്‍ പൂര്‍ത്തിയാക്കുകയും നാഷണല്‍ ആര്‍ക്കൈവ്‌സിനു കൈമാറുകയും ചെയ്തു. ആദ്യചുവടായി, സംരക്ഷണ നടപടിയും ഡിജിറ്റല്‍വല്‍ക്കരണവും പൂര്‍ത്തിയാക്കി 100 ഫയലുകള്‍ പൊതുജനങ്ങള്‍ക്ക് നാഷണല്‍ ആര്‍ക്കൈവ്‌സ് ലഭ്യമാക്കിയിരിക്കുകയാണിപ്പോള്‍. സംരക്ഷണ നടപടിയും ഡിജിറ്റല്‍വല്‍ക്കരണവും പൂര്‍ത്തിയാക്കുന്ന മുറയ്ക്കു ബാക്കി ഫയലുകളും പരസ്യപ്പെടുത്തും. നേതാജിയുമായി ബന്ധപ്പെട്ട എല്ലാ രേഖകളും പരസ്യപ്പെടുത്തണമെന്ന് ബന്ധപ്പെട്ട മറ്റു രാജ്യങ്ങളിലെ ഗവണ്‍മെന്റുകളോടു കേന്ദ്ര ഗവണ്‍മെന്റ് ആവശ്യപ്പെട്ടിട്ടുണ്ട്. ഇതിനായുള്ള ശ്രമം തുടരാന്‍ ഗവണ്‍മെന്റ് പ്രതിജ്ഞാബദ്ധമാണ്. ഡിജിറ്റല്‍ രൂപത്തിലുള്ള ഫലയുകള്‍ എന്‍.ഐ.സി. പ്രത്യേകമായി തയ്യാറാക്കിയ www.netajipapers.gov.in എന്ന സൈറ്റില്‍ ലഭ്യമാക്കിക്കൊണ്ടിരിക്കുകയാണ്.
പാരാ ഷൂട്ടിംഗ് ലോകകപ്പിൽ സ്വർണം നേടിയ ഇന്ത്യൻ ഷൂട്ടർ അവനി ലേഖ് രയ്ക്ക്    പ്രധാനമന്ത്രിയുടെ  അഭിനന്ദനം

ഫ്രാൻസിൽ നടന്ന പാരാ ഷൂട്ടിംഗ് ലോകകപ്പിൽ റെക്കോർഡ് സ്കോറോടെ സ്വർണം നേടിയ ഇന്ത്യൻ ഷൂട്ടർ അവനി ലേഖ് രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : " അഭിനന്ദനങ്ങൾ അവനി ലേഖ് ര ഈ ചരിത്ര നേട്ടത്തിന്. നിങ്ങൾക്ക് വിജയത്തിന്റെ പുതിയ ഉയരങ്ങൾ താണ്ടുകയും മറ്റുള്ളവരെ പ്രചോദിപ്പിക്കുകയും ചെയ്യട്ടെ. എന്റെ എല്ലാ വിധ ഭാവുകങ്ങളും.
പ്രധാനമന്ത്രി നവരാത്രി   വേളയിൽ   കാളരാത്രി ദേവിയോട്  പ്രാർത്ഥിക്കുന്നു

പ്രധാനമന്ത്രി ശ്രീ നരേന്ദ്ര മോദി നവരാത്രി വേളയിൽ കാളരാത്രി ദേവിയോട് പ്രാർത്ഥിക്കുകയും എല്ലാവർക്കും അനുഗ്രഹം തേടുകയും ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു; "എല്ലാ തടസ്സങ്ങളും നീക്കി എല്ലാവരുടെയും ജീവിതത്തിൽ സന്തോഷം, സമാധാനം, സമൃദ്ധി, നല്ല ആരോഗ്യം എന്നിവ കൊണ്ടുവരാൻ കാളരാത്രി ദേവിയോട് പ്രാർത്ഥിക്കുന്നു."
പ്രധാനമന്ത്രി ദുഃഖവെള്ളി ദിനത്തില്‍ ക്രിസ്തുദേവന്റെ ധൈര്യവും അനുകമ്പയും അനുസ്മരിച്ചു

പ്രധാനമന്ത്രി ശ്രീ. നരേന്ദ്ര മോദി ദുഃഖവെള്ളി ദിനത്തില്‍ ക്രിസ്തുദേവന്റെ ധൈര്യവും അനുകമ്പയും അനുസ്മരിച്ചു. ‘ദുഃഖവെള്ളി ദിനത്തില്‍ നാം യേശുദേവന്റെ ധൈര്യവും അനുകമ്പയും അനുസ്മരിക്കുന്നു. അദ്ദേഹം സ്വജീവിതം മറ്റുള്ളവരെ സേവിക്കുന്നതിനും സമൂഹത്തില്‍ അനീതിയും വേദനയും ദുഃഖവും ഇല്ലാതാക്കുന്നതിനുമായി സമര്‍പ്പിക്കുകയായിരുന്നു’, പ്രധാനമന്ത്രി പ്രസ്താവിച്ചു.
മഹാപരിനിര്‍വാണദിവസത്തില്‍ ഡോ: ബാബാസാഹേബ് അംബേദ്കര്‍ക്ക് പ്രധാനമന്ത്രി ശ്രദ്ധാജ്ഞലി അര്‍പ്പിച്ചു

ഡാ: ബാബാസഹേബ് അംബേദ്കറിന് മഹാപരിനിര്‍വാണദിവസത്തില്‍ പ്രധാനമന്ത്രി ശ്രീ നരേന്ദ്രമോദി ശ്രദ്ധാജ്ഞലി അര്‍പ്പിച്ചു. ''മഹാനായ ഡോ: ബാബാസാഹേബ് അംബേദ്കറിനെ മഹാപരിനിര്‍വാണ ദിവസത്തില്‍ ഓര്‍മ്മിക്കുന്നു. അദ്ദേഹത്തിന്റെ ചിന്തകളും ആശയങ്ങളും ദശലക്ഷക്കണക്കിന് പേര്‍ക്ക് തുടര്‍ന്നും ശക്തിപകരുന്നു. നമ്മുടെ രാജ്യത്തിന് വേണ്ടി അദ്ദേഹത്തിനുണ്ടായിരുന്ന സ്വപ്‌നങ്ങള്‍ സാക്ഷാത്കരിക്കാന്‍ ഞങ്ങള്‍ പ്രതിജ്ഞാബദ്ധരാണ്'' ഒരു ട്വീറ്റില്‍ പ്രധാനമന്ത്രി പറഞ്ഞു
നേതാജി സുഭാഷ് ചന്ദ്രബോസിന് പ്രധാനമന്ത്രി പ്രണാമമര്‍പ്പിച്ചു

നേതാജി സുഭാഷ് ചന്ദ്രബോസിന്റെ ജന്മവാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് പ്രണാമമര്‍പ്പിച്ചു. ‘നേതാജി സുഭാഷ് ചന്ദ്രബോസിന്റെ ശൗര്യം ഓരോ ഇന്ത്യാക്കാരനെയും അഭിമാനം കൊള്ളിക്കുന്നു. ഈ മഹത്തായ വ്യക്തിത്വത്തിന് മുമ്പാകെ അദ്ദേഹത്തിന്റെ ജയന്തി ദിനത്തില്‍ ഞങ്ങള്‍ വണങ്ങുന്നു.’ പ്രധാനമന്ത്രി പറഞ്ഞു.
ഗുജറാത്തി നാടന്പാട്ടു ഗായിക ദീവാലിബെന് ഭില്ലിന്റെ നിര്യാണത്തില് പ്രധാനമന്ത്രി അനുശോചിച്ചു

ഗുജറാത്തി നാടന്പാട്ടു ഗായിക ദീവാലിബെന് ഭില്ലിന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘പ്രശസ്ത ഗുജറാത്തി നാടന് പാട്ടു ഗായിക ദിവാലി ബെന്നിന്റെ മരണവാര്ത്തയറിഞ്ഞതില് വിഷമമുണ്ട്. സാംസ്കാരികരംഗത്തിനുള്ള അവരുടെ സേവനം ബൃഹത്തും ശാശ്വതവുമാണ്. അവരുടെ ആത്മാവിനു നിത്യശാന്തി നേരുന്നു.’, പ്രധാനമന്ത്രി പറഞ്ഞു.
ഏഷ്യന്‍ ഗെയിംസ് 2018ല്‍ തുഴച്ചിലില്‍ സ്വര്‍ണം നേടിയ ഇന്ത്യന്‍ ടീമിനെ പ്രധാനമന്ത്രി അഭിനന്ദിച്ചു

ഇന്‍ഡോനീഷ്യയിലെ ജക്കാര്‍ത്ത-പാലെംബാങ്ങില്‍ നടക്കുന്ന ഏഷ്യന്‍ ഗെയിംസ് 2018ല്‍ പുരുഷവിഭാഗം തുഴച്ചില്‍ ക്വാഡ്രാപ്പിള്‍ സ്‌കള്‍സില്‍ സ്വര്‍ണം നേടിയ ഇന്ത്യന്‍ ടീമിലെ അംഗങ്ങളായ സ്വരണ്‍ സിങ്, ദത്തു ബാബന്‍ ഭോക്കനാല്‍, ഓം പ്രകാശ്, സുഖ്മീത് സിങ് എന്നിവരെ പ്രധാനമന്ത്രി അഭിനന്ദിച്ചു. 'തുഴച്ചില്‍ ടീം വലിയ നേട്ടമാണ് ഉണ്ടാക്കിയത്. പുരുഷവിഭാഗം ക്വാഡ്രാപ്പിള്‍ സ്‌കള്‍സ് തുഴച്ചിലില്‍ സ്വര്‍ണം നേടുക വഴി അവര്‍ ഇന്ത്യയുടെ അഭിമാനം ഉയര്‍ത്തി. സ്വരണ്‍ സിങ്, ദത്തു ബാബന്‍ ഭോക്കനാല്‍, ഓം പ്രകാശ്, സുഖ്മീത് സിങ് എന്നിവര്‍ ഉള്‍പ്പെടുന്ന ടീമിന് അഭിനന്ദനങ്ങള്‍', പ്രധാനമന്ത്രി പറഞ്ഞു.
നിയമ മേഖലയില്‍ ഇന്ത്യ - മൊറോക്കോ ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം

നിയമ നിര്‍മ്മാണ രംഗത്തെ പരിചയസമ്പത്തും വൈദഗ്ധ്യവും പങ്കുവെക്കുന്നതിന് ഇന്ത്യയും മൊറോക്കോയും തമ്മില്‍ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. നീതിന്യായ മേഖലയിലെ വിവിധ വിഷയങ്ങള്‍ ചര്‍ച്ച ചെയ്യുന്നതിന് ഇന്ത്യയിലേക്കും, മൊറോക്കോയിലേക്കും അധികൃതര്‍ സംഘടിപ്പിക്കുന്ന സെമിനാറുകള്‍, ശില്‍പശാലകള്‍ എന്നിവയില്‍ പങ്കെടുക്കാന്‍ അഭിഭാഷകര്‍, നിയമ ഉദ്യോഗസ്ഥര്‍, നിയമ വിദ്യാര്‍ത്ഥികള്‍ എന്നിവര്‍ക്ക് ഈ ധാരണാപത്രം അവസരമൊരുക്കും.
ശ്യാംജി കൃഷ്ണ വര്‍മയെ ജന്മദിനത്തില്‍ പ്രധാനമന്ത്രി അനുസ്മരിച്ചു

ശ്യാംജി കൃഷ്ണ വര്‍മയെ അദ്ദേഹത്തിന്റെ ജന്മദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു. ‘ജന്മദിനത്തില്‍ ശ്യാംജി കൃഷ്ണ വര്‍മയെ അനുസ്മരിക്കുന്നു. സ്വാതന്ത്ര്യസമരത്തിനായി അദ്ദേഹം നല്‍കിയ നിസ്തുല സംഭാവനകള്‍ ഇന്നും നമ്മുടെ ഓര്‍മകളിലുണ്ട്. സ്വാതന്ത്ര്യസമരത്തില്‍ പങ്കാളികളാകാന്‍ എത്രയോ പേരെ പ്രോത്സാഹിപ്പിച്ച മാര്‍ഗദര്‍ശി ആയാണു ശ്യാംജി കൃഷ്ണ വര്‍മ ഓര്‍ക്കപ്പെടുന്നത്.’, പ്രധാനമന്ത്രി പറഞ്ഞു.